Adam Krzysztofiak

Adam Krzysztofiak (født 21. januar 1951 i Zakopane, død 16. januar 2008 samme sted) var en polsk skihopper som representerte SNPTT Zakopane og WKS Legia Zakopane.

Krzysztofiak tok bronse i junior-EM i hopp i Bollnäs i 1969. Året etter ble han nummer 4 i skiflygingsrennet i Vikersund. Han deltok i den tysk-østerrikske hoppuka i årene 1970-1976, med 26.-plass i 1975/76 som beste sammenlagtplassering. Beste plassering i enkeltrenn i Hoppuka var 11.-plass i Innsbruck 3. januar 1971. Han var med i VM i 1970 og 1974, med 23.-plass i normalbakken i Falun i 1974 som beste plassering. Han deltok i OL i 1972 og 1976, og greide 24.-plass i normalbakken i Sapporo i 1972. I skiflygings-VM i Planica i 1972 ble han nummer 26 av 43 deltakere. Han ble fire ganger polsk mester i hopp - i stor bakke i 1971 og i normalbakke i 1972, 1974 og 1975.

Adam Krzysztofiak var født like ved storbakken Wielka Krokiew i Zakopane. Av yrke var han murer.

 Referanser 

 Kilder 
 Sports Reference: Adam Krzysztofiak  (besøkt 4. august 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Polski Komitet Olimpijski: Krzysztofiak Adam (besøkt 4. august 2012)
 Skijumping.pl: Mistrzowie Polski w skokach narciarskich w latach 1920-2002 (besøkt 4. august 2012)
 Skijumping.pl: Adam Krzysztofiak - skoczek o którym nikt nie pamięta... (9. september 2003, besøkt 4. august 2012)

 Eksterne lenker 


Kategori:Polske skihoppere
Kategori:Skihoppere under Vinter-OL 1972
Kategori:Deltakere for Polen under Vinter-OL 1972
Kategori:Skihoppere under Vinter-OL 1976
Kategori:Deltakere for Polen under Vinter-OL 1976
Kategori:Personer fra Zakopane
Kategori:Fødsler i 1951
Kategori:Dødsfall i 2008